Diari Oficial de la Generalitat Valenciana


Sumari del DOGV 4225, del 10-04-2002 (2002/3433)

ORDRE de 25 de març de 2002, per la qual es modifica l'Ordre de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/03/25/(1)/dof/vci/html**

### Dades del document

Número de DOGV
:   4225

Data del DOGV
:   10-04-2002

Secció del DOGV
:   I. DISPOSICIONS GENERALS

Número del document
:   2002/3433


Data del document
:   25-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * segur agrícola
    * ajuda a l'agricultura

ORDRE de 25 de març de 2002, per la qual es modifica l'Ordre de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2002/M3433]
  
En l'article 3 de l'Ordre de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, s'estableix la creació d'un fitxer d'assegurats subvencionables als quals se'ls pot aplicar, en el moment d'efectuar la declaració de l'assegurança, la subvenció corresponent a la Conselleria d'Agricultura, Pesca i Alimentació (en avant, CAPA), i alhora s'hi regula la inclusió de nous assegurats i el moment en què aquesta inclusió té efectes, a fi de compaginar el control adequat de la identitat dels beneficiaris i la gestió corresponent a l'Agrupación Española de Entidades Aseguradoras de los Seguros Agrarios Combinados SA (en avant, Agroseguro), que presenta les liquidacions de pòlisses a les quals prèviament els ha estat descomptada la subvenció corresponent a la CAPA.
  
Tenint en compte que el fitxer d'assegurats subvencionables esmentat s'ha constituït per primera vegada per al Pla 2002, en el qual es preveu un augment important de la contractació d'assegurances agràries per part de nous assegurats, i a fi de facilitar la incorporació al sistema d'aquests nous assegurats, un objectiu que coincideix amb la política seguida per la CAPA d'aconseguir la màxima implantació de l'assegurament, i atés que aquesta circumstància és coincident amb les peticions formulades per les organitzacions agràries, procedeix modificar l'ordre esmentada per al Pla 2002 establint una excepcionalitat per al Pla.
  
Per tot això, a proposta de la Direcció General de Producció Agrària i fent ús de les atribucions conferides per l'article 35 de la Llei de Govern Valencià,
  
ORDENE
  
Article 1
  
Es modifica el contingut de l'epígraf h de l'apartat 2 de l'article 2 de l'Ordre de 8 de març de 2002, el qual queda amb el contingut següent:
  
«h. 10% per a pòlisses agrícoles en què a l'assegurat no li resulte d'aplicació el tram de subvenció addicional establida per Enesa, lligada a les característiques d'assegurat, per no tenir la condició d'agricultor professional, titular d'explotació prioritària o soci d'una organització de productors».
  
Article 2
  
La disposició transitòria de l'Ordre de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, passa a denominar-se «disposició transitòria primera».
  
Article 3
  
S'inclou en l'ordre esmentada la disposició transitòria segona, amb el text següent:
  
«Disposició transitòria segona
  
Excepcionalment, i únicament per al Pla d'Assegurances Agràries Combinades 2002, s'inclouran en el fitxer d'assegurats subvencionables a què es fa referència en l'article 3 d'aquesta ordre les sol·licituds d'inclusió, efectuades d'acord amb allò que s'estableix en l'ordre mencionada, que es presenten dins els 30 dies naturals següents a la data de formalització de la corresponent declaració d'assegurança, cas en què els seran d'aplicació les disposicions del punt 1 de l'article 3 esmentat.
  
Les liquidacions presentades per Agroseguro corresponents a pòlisses que no posseïsquen les condicions establides en aquesta disposició transitòria es tornaran a aquesta entitat perquè en procedisca a la regularització a càrrec del beneficiari de l'assegurança.»
  
Disposició final
  
Aquesta ordre entrarà en vigor l'endemà de la publicació i serà d'aplicació a les pòlisses d'assegurances agràries del Pla 2002, l'inici de contractació de les quals tinga lloc l'1 de abril de 2002.
  
València, 25 de març de 2002
  
La consellera d'Agricultura, Pesca i Alimentació,


Còpia Permalink ELI